Delstater med senatsvalg i 2018. Rød farge er delstater som hadde republikansk senator før valget, mens blå er delstater med demokratisk senator før valget.
**Resultat av valget til Representantenes hus:**  
      Demokratene holder setet  
      Demokratene overtar setet  
     Republikanerne holder setet   
     Republikanerne overtar setet   
      Opptelling pågår
**Mellomvalget i USA 2018** var et mellomvalg som ble avholdt 6. november 2018.

Det ble holdt valg til alle de 435 setene i Representantenes hus, samt 35 av de 100 setene i USAs senat. På forhånd hadde Republikanerne flertall i både Senatet og Representantenes hus.

Valget gav Demokratene flertall i Representantenes hus, mens Republikanerne styrket flertallet i Senatet.

Det ble dessuten avholdt mange lokale valg på delstats- og fylkesnivå, blant annet valg av 39 guvernører blant USAs 50 delstater og borgermestre i flere av USAs største byer, som Nashville, Newark, Phoenix, San Francisco og Washington, D.C.

Valgdeltakelse
--------------

Valgdeltakelsen ble på over 49%, som er den høyeste i et mellomvalg siden 1914. Det er den høyeste valgdeltakelsen i et mellomvalg siden kvinner fikk stemmerett i 1920. I det forrige mellomvalget var valgdeltakelsen på 36,7%, som var det laveste siden mellomvalget i 1942.

Senatet
-------

Det var valg på 35 seter i Senatet. Av disse var 26 demokratiske seter, mens ni var republikanske. Ikke siden direktevalg på senatorer startet i 1913 har et parti måtte forsvare så mange seter. Av de 35 senatorvalgene var to spesialvalg, altså ble to senatorer innsatt siden forrige valg i 2016, og skulle nå forsvare disse to setene.

Republikanerne overtok demokratiske seter i Florida, Indiana, Missouri og Nord-Dakota, mens demokratene tok republikanske seter i Arizona og Nevada. Dermed endte republikanerne opp med 53 av 100 senatorer.

Guvernørvalg
------------

Demokratene tok kontrollen over flere delstater som republikanerne tidligere kontrollerte, blant annet Kansas, Maine, Michigan, Nevada og New Mexico. Scott Walker, som har vært guvernør i Wisconsin i åtte år, fikk cirka 30 000 færre stemmer enn demokraten Tony Evers. I Illinois vant J. B. Pritzker over sittende guvernør Bruce Rauner. Pritzker brukte 1,4 milliarder kroner av sine egne penger på valgkampen.

Se også
-------

* Mellomvalget i USA 2014
* Mellomvalget i USA 2010

Referanser
----------

1. 1 2  2018 kan bli et politisk «blodbad». Norsk-amerikanske Phil kan stå for den største overraskelsen *Dagbladet.no*
2. 1 2  Mellomvalget i USA er i gang. Men hvor er landets president? *Aftenposten.no*
3. ↑  «Demokratene tar Huset - Republikanerne beholder Senatet» **(norsk)**. Besøkt 7. november 2018.
4. ↑  Evan Siegfried: 2018 midterms by the numbers. *evansiegfried.com*
5. ↑  Emily Stewart (19. november 2018): 2018’s record-setting voter turnout, in one chart. *Vox*
6. ↑  David Wasserman (7. august 2017): The Congressional Map Has A Record-Setting Bias Against Democrats. *FiveThirtyEight*.
7. ↑  Kapur, Sahil (28. november 2018). «GOP Senator Wins Mississippi Runoff After Uproar Over ‘Hanging’ Comment». *www.bloomberg.com* **(engelsk)**. Besøkt 29. november 2018.
8. ↑  Li Zhou og Emily Stewart (7. november 2018): Here are the governor seats Democrats have flipped so far in the 2018 elections. *Vox*
9. ↑  AP (7. november 2018): Walker concedes defeat to Democrat Evers. *WEAU 13 News*
10. ↑  Deniz Cam (6. november 2018): Trump Isn't America's Richest Politician Anymore. Illinois' New Governor J.B. Pritzker Is. *Forbes*

Eksterne lenker
---------------

* NRK sin dekning av valget